આ ઘટનામાં બેકાબૂ બનેલા ટોળાઅે બસ અને બાઈકોની તોડફોડ કર્યા બાદ તેમાં પણ આગ લગાવી દીધી હતી. આ ઘટનામાં બાકાનેર ચોકીના પ્રભારી અને ધરમપુરી ટીઆઈ સહિત ૯ લોકો ઘવાયા હોવાના અહેવાલ છે. આ બનાવ બાદ શહેરમાં કલમ ૧૪૪ લાગુ કરી દેવામાં આવી હતી. પરિસ્થિતિ વધુ વણસતાં ઈન્દોર, વાકાનેર, ધરમપુરી,ધારથી પોલીસની ટીમ બોલાવવી પડી હતી. પથ્થરમારામાં બાકાનેર ચોકીના પ્રભારી જ્યોતિ પટેલ, ધરમપુરીના ટી.આઈ. સાહુ સહિતના પોલીસ કર્મચારી અને અન્ય લોકોને ઈજા થઈ હતી.